
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 13C/40/2025 8725203858 26. 01. 2026 JUDr. Peter Kuruc ECLI:SK:OSPP:2026:8725203858.2
Uznesenie Okresný súd Poprad, v právnej veci žalobcu: A. B., nar. XX.X.XXXX, bytom C. XX, XXX XX D., proti žalovanému: B. E., nar. XX.X.XXXX, bytom F. XXXX/XX, XXX XX B., v konaní o neúplnom podaní, takto rozhodol: I. Konanie z a s t a v u j e . II. Žalovanému náhradu trov konania n e p r i z n á v a . odôvodnenie: 1. Žalobca podaním doručil súdu dňa 13.10.2025 podanie, ktoré nespĺňalo náležitosti žaloby upravené v § 132 Zák. č. 160/2015 Z. z. – Civilného sporového poriadku (ďalej len CSP). Ani na základe písomnej výzvy súdu žalobca nedoplnil svoje podanie tak, aby malo zákonom predpísané záležitosti. Pri informatívnom výsluchu dňa 8.1.2026 žalobca zobral svoje podanie, ktoré by malo byť žalobou späť a navrhol konanie zastaviť. 3. Podľa § 144 CSP žalobca môže vziať žalobu späť. 4. Podľa § 145 ods. 1 CSP, ak je žaloba vzatá späť celkom, súd konanie zastaví. 5. Vzhľadom na späťvzatie žaloby rozhodol súd v zmysle cit. zák. ustanovení o zastavení konania. 6. O trovách konania rozhodol súd podľa § 256 ods. 1 CSP v spojení s § 251 CSP. V zmysle § 251 CSP trovami konania sú všetky účelne vynaložené výdavky spojené s uplatnením alebo bránením práva. K zastaveniu konania došlo na základe späťvzatia žaloby, teda z procesného hľadiska zastavenie konania zavinil žalobca. V zmysle § 256 ods. 1 CSP by z uvedeného dôvodu vznikol nárok na náhradu trov konania žalovanému, ktorému však doposiaľ nebola doručená ani žaloba a v súvislosti s týmto konaním mu nevznikli žiadne výdavky. S poukazom na uvedené súd preto žalovanému náhradu trov konania nepriznal. Poučenie: Proti tomuto uzneseniu je možné podať odvolanie v lehote 15 dní odo dňa jeho doručenia prostredníctvom Okresného súdu Poprad na Krajský súd v Prešove. V odvolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa napáda, z akých dôvodov sa rozhodnutie považuje za nesprávne (odvolacie dôvody) a čoho sa odvolateľ domáha (odvolací návrh). Odvolanie možno odôvodniť len tým, že
a) neboli splnené procesné podmienky, b) súd nesprávnym procesným postupom znemožnil strane, aby uskutočňovala jej patriace procesné práva v takej miere, že došlo k porušeniu práva na spravodlivý proces, c) rozhodoval vylúčený sudca alebo nesprávne obsadený súd, d) konanie má inú vadu, ktorá mohla mať za následok nesprávne rozhodnutie vo veci, e) súd prvej inštancie nevykonal navrhnuté dôkazy, potrebné na zistenie rozhodujúcich skutočností, f) súd prvej inštancie dospel na základe vykonaných dôkazov k nesprávnym skutkovým zisteniam, g) zistený skutkový stav neobstojí, pretože sú prípustné ďalšie prostriedky procesnej obrany alebo ďalšie prostriedky procesného útoku, ktoré neboli uplatnené, alebo h) rozhodnutie súdu prvej inštancie vychádza z nesprávneho právneho posúdenia veci. Odvolanie proti rozhodnutiu vo veci samej možno odôvodniť aj tým, že právoplatné uznesenie súdu prvej inštancie, ktoré predchádzalo rozhodnutiu vo veci samej, má vadu vyššie uvedenú, ak táto vada mala vplyv na rozhodnutie vo veci samej. Odvolacie dôvody a dôkazy na ich preukázanie možno meniť a dopĺňať len do uplynutia lehoty na podanie odvolania.

